Aalborg Kongres og Kultur Center præsenterede i dag holdet bag dette års vinterrevy.

Hvad revyen kommer til at indeholde kan holdet ikke sige noget om endnu. Dagen i dag er nemlig skuespillernes første møde og revynumrene bliver ofte skrevet helt op til premieren. - Det vigtigste er at det virkeligt bliver sjovt, og det er jeg sikker på at det bliver, siger skuespiller Thomas Mørk, der er med i vinterrevyen for fjerde gang. Udover Thomas Mørk består årets hold Leif Maibom, Pernille Schrøder og Vicki Berlin. Vinterrevyen har premiere den 16. november og den spiller indtil den 7. december.